text: অনপুমা মুক্তি ও রাজীব এবার একসঙ্গে একটি দেশের গানে কন্ঠ দিলেন। গানটি হচ্ছে 'জয় জয় জয়-ভয়কে করেছি জয়'। গানটি লিখেছেন মেফতাউল করিম, সুরও করেছেন তিনি। সঙ্গীতায়োজন করেছেন শান। অনুপমা মুক্তি ও রাজীবের সঙ্গে আরো দু'জন এই গানে কন্ঠ দিয়েছেন। তারা হচ্ছেন দিনাত জাহান মুন্নী ও শান। এরইমধ্যে জলসিড়ি সেন্ট্রাল পার্কে গানটির মিউজিক ভিডিওর শুটিং সম্পন্ন হয়েছে। অনপুমা মুক্তি বলেন, 'জয় জয় জয় ভয়কে করেছি জয়Ñ দেশের গানটির কথা ও সুর খুব চমৎকার। গানটি গাওয়ার সময়ই আমার কাছে ভীষণ ভালো লেগেছে। আমি খুব আশাবাদী গানটি নিয়ে।' রাজীব বলেন, 'দেশের গানের প্রতি সবসময়ই একটা ভালোলাগা কাজ করে, একটা আলাদা
  অনুভূতি কাজ করে। সেই ভালোলাগা নিয়েই গানটি গেয়েছি। ধন্যবাদ গানের সাথে সংশ্লিষ্ট সবাইকে।'
  জানা যায়, বিজয় দিবসের আগেই গানটি প্রচারে আসবে। এদিকে গতকাল অনুপমা মুক্তি ও তার স্বামী শরীফ রাজকুমার রাজশাহীতে আর্মিদের আয়োজিত একটি অনুষ্ঠানে সঙ্গীত পরিবেশন করেন। আগামী ২৬ ও ২৭ নভেম্বর ঢাকাতে আরো দু'টি স্টেজ শোতে অনুপমা মুক্তি সঙ্গীত পরিবেশন করবেন। রাজীব আগামী আজ গাজীপুরে, ২৬ নভেম্বর ঢাকা ক্যান্টনম্যান্টে, ২ ডিসেম্বর অল কমিউনিটি ক্লাব এবং ৩ ডিসেম্বর নরসিংদীতে স্টেজ শো'তে সঙ্গীত পরিবেশন করবেন। রাজীব এরই মধ্যে 'ও আমার বাংলাদেশ' নামের আরো একটি দেশের গানের কাজ শেষ করেছেন।